**1. Napirend**

E l ő t e r j e s z t é s

Révfülöp Nagyközség Önkormányzata Képviselő-testületének

Ábrahámhegy Község Önkormányzata-Képviselő-testületének

Balatonrendes Község Önkormányzata Képviselő-testületének

**2019. november 26. napján tartandó együttes testületi ülésére**

Tárgy: Feladat-ellátási szerződés kötése háziorvosi feladatok ellátására

Előterjesztő: Kondor Géza polgármester, Vella Zsolt polgármester, Lenner István, polgármester

Előkészítette: dr. Szabó Tímea, jegyző

Előterjesztő ……………………….. Jogszabállyal nem ellentétes

dr. Szabó Tímea jegyző

Tisztelt Képviselő-testület!

Révfülöp Nagyközség Önkormányzata Képviselő-testülete, Ábrahámhegy Község Önkormányzata Képviselő-testülete, valamint Balatonrendes Község Önkormányzata Képviselő-testülete a 2019. május 9-én tartott együttes ülésen döntött a Révfülöp-Ábrahámhegy-Balatonrendes körzet vonatkozásában háziorvosi praxis megvásárlására ajánlatot tevő orvos – Dr. Vizeli József Mihály – kiválasztásáról, és a vele való előszerződés megkötéséről.

A háziorvosi szolgálat ellátásához szükséges feltételek a napokban teljesülnek maradéktalanul, így most vált aktuálissá a feladat-ellátási szerződésről való döntéshozatal. A szerződés tervezete, mely az előterjesztés mellékletét képezi, a jelenleg hatályban levőhöz hasonló tartalommal, a szerződés kötelező tartalmi elemeit meghatározó önálló orvosi tevékenységről szóló 2000. évi II. törvény, valamint a végrehajtására kiadott 313/2011. (XII. 23.) Korm. rendelet rendelkezései szerint került előkészítésre.

Fentiek alapján kérem, hozzák meg döntésüket!

Határozati javaslat:

**…..(NAGY)KÖZSÉG ÖNKORMÁNYZATA KÉPVISELŐ-TESTÜLETÉNEK**

**…../2019. (…) HATÁROZATA**

***Háziorvosi feladatok ellátására szerződés kötéséről***

….(Nagy)Község Önkormányzata Képviselő-testülete a Révfülöp-Ábrahámhegy-Balatonrendes körzet háziorvosi feladatai ellátására feladat-ellátási szerződést köt a **Vindelici Korlátolt felelősségű Társasággal** (székhely: 8253 Révfülöp, Káli út 6.; adószám: 26761406-2-19; cégjegyzékszám: 19-09-520581; képviseli: Dr. Vizeli József Mihály, ügyvezető; -személyes közreműködésre kötelezett **Dr. Vizeli József Mihály** háziorvos-).

A feladat-ellátási szerződés tervezetét megismerte, elfogadja, és felhatalmazza a polgármestert az aláírására.

Elhatározza, hogy a Révfülöp-Ábrahámhegy-Balatonrendes körzet háziorvosi feladatai ellátására Dr. Németh Csaba vállalkozó háziorvossal 2000. január 31-én kötött megállapodást közös megegyezéssel 2019. november 30-i hatállyal megszünteti.

Felelős: ……, polgármester

Határidő: 2019. november 28.